Mustafa Barzani
Store norske leksikon,Historie,Verdens historie og samtidshistorie,Asia,Kurdistans historie
Mustafa Barzani var en kurdisk politiker og opprørsleder, yngre bror av sjeik Ahmed, som ledet kurdernes nasjonale kamp i 1920- og 1930-årene.
Mustafa Barzani flyktet i 1945 til Iran med 5000 av sine geriljasoldater peshmerga som han stilte til disposisjon for den nyopprettede kurdiske republikken rundt Mahabad. Samme år ble Barzani valgt til president for Det irakiske kurdiske demokratiske partiet, KDP.Republikken Mahabad ble nedkjempet av Iran i 1946, og Barzani flyktet med flere hundre peshmergas gjennom Irak, Tyrkia og Iran til Aserbajdsjan i Sovjetunionen.Mustafa Barzani levde i eksil i Sovjetunionen inntil han 1958 fikk vende tilbake til Irak. Etter flere opprørsforsøk i 1960-årene sluttet han 1970 en fredsavtale med Iraks regjering. Den gav kurderne indre selvstyre, men blant annet fordi regjeringen hadde holdt det oljerike Kirkuk-området utenfor kurdernes kontroll, kom det til nytt opprør 1974–1975, før Barzani flyktet til Iran. Han døde i USA.Mustafa al-Barzani er far til Masoud Barzani. Les mer i Store norske leksikon kurdere Kurdistan